**dr. Halász József**

**„Emberközpontú relációs adatbázis-kezelő rendszer és játékelmélet-alkalmazás”**

**c. tanulmány áttekintése (szinopszisa)**

***A Miért?*** kérdésre adott válasz a lehetőségek (premissza) elemzésével következtetéseket (konklúzió) von le.

A válasz: a föderatív paradigma szerinti társadalomszervezés élhetetlen az emberiség számára.

***A Mit?*** kérdésre adott válasz kiválasztja a következtetések közül a követendőt.

A válasz: paradigmaváltásra van szükség: a konföderatív koreszmének kell felváltani a föderatív koreszmét.

***A Hogyan?* kérdésre ad választ ez a könyv.**

A koreszmeváltás nemcsak az eszmei- szabályozási- és feltétel-biztosítási elvek átértelmezését követeli meg a Miért? kérdésre adott válaszokban, **hanem a Hogyan? kérdésre válaszolva a megvalósítás meghatározott módszereihez rendelt eszközök átértelmezését is.**

Mindenekelőtt ***a számismeret*** (matematika) szerepét kell **az ember életelemeinek és természetes kapcsolatainak kifejezőjévé** tenni, a gazdaság kiszolgálójává alázott **tudományágak** (közgazdaságtan, halmazelmélet, játékelmélet) **felszabadításával.**

Ehhez kapcsolódva át kell értelmezni a Világmindenség állandó (statikus) és változó (dinamikus) elemeinek fogalmát és azok kapcsolatát (**mátrix-elmélet**).

Mindezek a változtatások maguk után vonják azt, hogy az anyagcentrizmussal eltorzult **fogalmaknak vissza kell adni természetes értelmüket**, a szavak magyar nyelv szerinti értelmezésével.

Természetesen, **az átértelmezések** nem öncélúak, hanem **a társadalomszervezési rendszerbe beépítve érvényesülnek.**

Mindenki saját maga, családja, települése, járása, megyéje és Magyarország helyzetét, igényeit és lehetőségeit ismerheti fel a könyv olvasása során, ezért **késztetést kell éreznie** arra, hogy részesévé váljon **az ősi civilizáció Szent Korona Értékrenddel közvetített újjáteremtésének, az ennek Iránymutatását adó történelmi alkotmányosság jogfolytonossága visszaállításának.**

Tehát a paradigmaváltás **a gondolkodási rendszer váltását** is jelenti. Ez a nyugati civilizáció ezeregyszáz éve gyakorolt gondolkodási elemeinek visszaállítását jelenti az azt megelőző néhányezer év ősi civilizációjának elemeire. Aki azt hiszi, hogy ez visszalépés, nagyon téved. A gondolkodási rendszer tisztulását jelenti, amely **egy új távlatot nyit a természetes gondokozás alapú fejlődésnek.**

**A nyugati civilizáció gondolkodási módja** szocializálódott a társadalomban. Ez óriási gát a paradigmaváltás előtt, viszont ennek **lebontása nélkülözhetetlen.**

Ezért a tanulmány első része olyan **alapfogalmak újraértelmezését** tartalmazza az ősi civilizáció koreszméje szerint. Ez a paradigmaváltás feltétele.

Ezek:

- Gazdaság - közgazdaság

- Az önellátás

- A gazdaság szerkezete

- A tábla (mátrix) elmélet

- A gazdaság szabályrendszere

- A számismeret az emberközpontú társadalomszervezés szolgálatában

Az alapfogalmak újraértelmezésével teremtjük meg azt az alapot, amellyel olyan **kibernetikai rendszert** hozzunk létre, amely **az ember igényeit**, valamint az élettér anyagi kincseit az ember adottságaival, képességeivel uraló és alakító **lehetőségeket összehangolva** valóban „kormányoz”, híven a szó jelentéséhez.

A számismerettel kapcsolatos **történelmi áttekintéssel** azt a változást és elmulasztott változási lehetőségeket veszem számba, amelyek ismeretének hiánya lassítja (ha nem gátolja) a társadalom fejlődését.

**A tanulmány második része** a kibernetika legalább hatezer éves alapjait felhasználó számismereti (matematikai) tudományágak (valószínűség-számítás, halmazelmélet – benne az adatbázis filozófia -, és az ezeket ötvöző játékelmélet, amit mondjunk inkább esemény-elemzésnek) továbbgondolása, megszabadítása a nyugati civilizáció gondolkodási rendszerének torzításaitól.

A tisztítással párhuzamosan végzett továbbgondolás olyan **folyamatot** indít el, amely törvényszerűvé teszi **a kapcsolódó tudományágak természetes fejlődősét, tisztulását is.**

A tanulmány második részében az ember központi szerepét és azt **az anyagtalan és anyagi világ kettős egységében kifejeződő felelősségből eredő feladatokat** képezem le a kibernetika eszközeivel, amelyek az Új Világtörténelmi korszak jellemzője kell, hogy legyenek.

Amellett, hogy a kibernetika fő technikai eszköze – az adatbázis – kapcsolati (relációs) felépítését fejtem ki (vagyis elméleti alapokat hozok létre), azok **kritikus elemeinek** (és az adatbázis struktúrának**) a gyakorlati részeit algoritmizálom**, ugyanúgy, mint a kormányosként (kibernoszként) szolgáló (voltaképpen informatikai) **rendszer működésének** bemenő adatait, az általa végzett műveleteket és a társadalomszervező eredményeket.

Számtalan olyan megoldás található a tanulmányban, amely elméleti megértése – az ezeregyszáz éves szemellenzőt termelő szocializálódásunk hatására – nem várható el. Ezért olyan gyakorlati példákat alkalmazok, amelyek mindenki számára érzékeltetik azt **a minőségi változást**, amit **a konföderatív szemlélet** az egyes ember számára jelent.

A példákban azok a jellemzők szerepelnek, amelyek mindenki számára érthetővé teszik, hogy **az igény és az ember által** – az élettér adottságainak felhasználásával – **teremtett lehetőség összhangja egyértelműen folyamatos életszínvonal-emelkedést jelent**, jövőképet ad mindenkinek és megalapozza az „emberként élés” feltételeit, amely mintául szolgál az emberiségnek – ahogyan Németh László megfogalmazta a Magyar Küldetés célját.

A tanulmány függeléke az Útmutató függelékének folytatása, **teljessé téve a paradigmaváltás szükségességének – a tanulmányban kifejtett - bizonyítását.**

A függelékek:

- Megyénkénti államháztartás,

- Családok megyénkénti adatai (korosztály, nem, foglalkoztatottság, család- és háztartás-összetétel)

- Lakások megyénkénti adatai (komfortfokozat, közüzemi ellátottság)

- Iskolai végzettség megyénként és nemenként,

- Egészségügy megyénként (A fogyatékossággal élők és a tartósan betegek, akadályoztatás-típusonként a legmagasabb befejezett iskolai végzettség és nemek szerinti bontásban, valamint az összes lakos arányában)

- Foglalkoztatottság

= Országos (nemenként, családon belül, a foglalkoztatottak korcsoport, nemzetgazdasági ág és nemek, valamint legmagasabb befejezett iskolai végzettség szerint)

= Országosan és megyénként (nemenként, családon belül)